לודוביק טזייה

לודוביק טזייה (בצרפתית: Ludovic Tézier; נולד ב-10 בספטמבר 1968) הוא זמר בריטון אופראי צרפתי. אביר מסדר הכבוד מסדר האמנויות והספרות (Chevalier de Ordre des Arts et des Lettres). הופיע ברבים מבתי האופרה הגדולים, תחת שרביטם של גדולי המנצחים ובחברת גדולי זמרי האופרה. נולד במרסיי ב-10 בספטמבר 1968. נשוי לזמרת הסופרן הצרפתייה קסנדרה ברטון. השתלם באקול ד'ארט ליריק של האופרה של פריז ובמרכז הלאומי לאומנות ליריקה. הוא זכה ב-Operalia, תחרות האופרה העולמית ב-1998. הופעת הבכורה שלו הייתה באופרה של לוצרן. לאחר מכן הצטרף לאופרה נשיונל דה ליון שם שר את התפקיד הראשי ב"דון ג'ובאני" מאת מוצרט וב"נישואי פיגרו", כמו גם ב"דון פסקואלה" ו"שיקוי אהבה" של דוניצטי. טזייה הופיע ברבים מבתי האופרה בעולם ברפרטואר הכולל יצירות של ורדי, וגנר, מאסנה ופוצ'יני. הוא הופיע ברסיטלים סולו ובקונצרטים בווינה, שטרסבורג, פריז וערים אחרות והקליט אופרות ויצירות מוזיקליות אחרות. לאחר תחילת דרכו בלוצרן ובליון, בעיקר ברפרטואר של מוצרט ובל קאנטו, הוזמן לודוביק טזייה להופיע על הבמות הבינלאומיות הגדולות ביותר. הוא שר את התפקידים המרכזיים של רפרטואר הבריטון, תחת שרביטם של מנצחים ובהם ריקרדו מוטי, אנטוניו פפאנו, ריקרדו שאיי, גוסטבו דודאמל ופיליפ ג'ורדן. הוא ביצע את התפקיד של אמונסרו ב"אאידה" בארנה של ורונה ובבית האופרה המלכותי בלונדון, את התפקיד הראשי ב"ריגולטו" בתיאטרו די סן קרלו בנאפולי, באופרה הממלכתית של וינה והבאיריש סטאטסאופר במינכן. את תפקידו הראשי של סימון בוקנגרה שר בציריך, את רנאטו ב"נשף המסכות" ביצע בלה סקאלה במילאנו, ברנבה "לה ג'וקונדה" וקרלו ג'רארד ב"אנדריאה שנייה" בבית האופרה של סידני, וולפרם "טנהויזר" במינכן ובווינה, הברון סקארפיה "טוסקה" בפסטיבל זלצבורג, בלונדון ובברלין, אמפורס "פרסיפל" ואתהנאל ב"תאיס" בתיאטרון השאנז אליזה. הופיע באופרה הישראלית בעונה 1998-99 "פלסטף" וב"שיקוי האהבה". באופרה של פריז: "לה בוהם", 1999; "לה בוהם" (מרצ'לו), 2001, 2009, 2014; "נשואי פיגרו" (הרוזן אלמביבה), 2003, 2010; "מלכת העלים" (הנסיך אלצקי), 2005, 2012; "לוצ'יה די למרמור" (אנריקו אשטון), 2006, 2013; "נשף המסכות" (רנטו), 2007, 2009; "ורתר" (ורתר), 2009; "ורתר" (אלברט), 2010; "דון קרלו" (רודריגו, מרקיז דה פוזה), 2010; "יבגני אונייגין"(יבגני אונייגין), 2010; "כרמן" (אסקמילו), 2012; "לה טרוויאטה" (ג'ורג'יו גרמונט), 2014, 2018, 2019, 2024; "טוסקה" (סקרפיה), 2014, 2021; "הטרובדור" (הרוזן די לונה), 2016; "ריגולטו" (ריגולטו), 2016, 2021; "דון קרלו" (רודריגו), 2017; "סימון בוקנגרה" (בוקנגרה), 2018; "מנון" (לסקו), 2020; אאידה (אמונסרו), 2021; "כוחו של גורל" (דון קרלו די ורגאס), 2022. עונות 2023-24 כוללות הפקה חדשה של "ריגולטו" בתיאטרון ריאל במדריד וכן הפקה חדשה של "טוסקה" באופרה הממלכתית של בוואריה במינכן. מדיה וקבצים בנושא לודוביק טזייה בוויקישיתוף לודוביק טזייה, במסד הנתונים הקולנועיים IMDb (באנגלית) לודוביק טזייה, במסד הנתונים הקולנועיים KinoPoisk (ברוסית) לודוביק טזייה, באתר AllMusic (באנגלית) לודוביק טזייה, באתר MusicBrainz (באנגלית) לודוביק טזייה, באתר Yandex.Music (ברוסית) לודוביק טזייה, באתר Discogs (באנגלית) לודוביק טזייה, באתר בילבורד (באנגלית) "Ludovic Tézier Baritone". roh.org.uk. נבדק ב-9 בינואר 2018. {{cite web}}: (עזרה) "Winners". operaliacompetition.org. נבדק ב-9 בינואר 2018. {{cite web}}: (עזרה) "Artists". .operadeparis.fr. נבדק ב-9 בינואר 2018. {{cite web}}: (עזרה) medici.tv, Available in the Play Store (באנגלית אמריקאית) Ludovic Tézier | Actor, Music Department, Soundtrack, IMDb (באנגלית אמריקאית) Ludovic Tézier, www.arena.it (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לודוביק טזייה".